اللغة
لغة؟ أشمعنى لغة؟
عشان كنت... مش كنت، أنا لسه بحب الشعر
والروايات العربية وكمان كنت بكتب حاجات بالفصحى
وحسيت أنه الفصحى كويسة جدا
بس كمان العولمة والانترنت خلوني دلوقتي أقرا بالانجليزي
ولازم استخدم الانجليزي في شغلي
وساعات بحس شخصيتي... وبرضوا مش بعرف أعبر عن نفسي
بالانجليزي زي ما بعبر عن نفسي بالفصحى
كان عندي المشكلة دي مع العامية
كنت بقرا بالفصحى واكتب بالفصحى
ساعات بستعمل كلمات فصحى لما بتكلم مع الناس
وكانوا بيتريقوا
عشان إحنا بنتكلم عامية
عشان بقرا شعر كتير بالفصحى
أول كلمة بتيجي في بالي هي الكلمة الفصحى
فكنت... حسيت أنه صعب عليا ساعات أعبر عن نفسي بالانجليزي
ساعات بحس أنه ده مش أنا دي مش شخصيتي
أنا بعرف أشتغل بالانجليزي وأتكلم بس دي مش شخصيتي الحقيقية
مش بعرف أعبر عن نفسي
بس أنتي عارفة؟ ساعات بحس... دلوقتي اللغة مش لغة
مش درجة إتقاني للانجليزي أو درجة إتقاني للكتابة والكلام بالفصحى
بلاقي حل وسط عشان أعبر عن نفسي
واستخدام الفصحى والانجليزي والعامية
بقى عندي سلام مع الموضوع مع الوقت
ما عنديش مانع أوصف الحاجة بالعامية
وأنا بكتب أو بتكلم بالفصحى
وأتكلم بالانجليزي، اللي بيبقى أسهل وبيخليني...أوصل المعنى
مش مشكلة، فيمكن العائق اللغوى دلوقتي مش زي ما كان بالنسبة لي
عشان اللغة ساعات... بسبب أن العربي لغتي الأم
وحتى بالفصحى مش...زي ما نوال السعداوي قالت
ساعات مش بعرف حتى أعبر عنها بالفصحى
عشان فيه كلمات في الفصحة صعبة جدا
ما بتعرفيش... ما بتعرفيش تعبرى عنها
زي أنهي كلمات مثلا؟
زي مثلا كلمة "جنس" و لما تتكلمي عن الحاجات دي
الجنس والجندر... بيبقى صعب بالعربي
مش حاسة أن لازم نلتزم بلغة واحدة
المفروض نبقى منفتحين أكتر
وإحنا بنتكلم... مش لازم نلتزم بالفصحى بس
ممكن نستخدم كلمات تانية ومش... مافيش مشكلة
ودي مش مؤامرة خارجية لو استخدمنا كلمات مش فصحى
مش مشكلة... إحنا بنصنع لغتنا بنعيد خلقها
ف... أه
اللي بحاول أقوله هو ما تخليش اللغة تجبرك عالصمت
حتى لو... عندك كلام قليل استخدميهم عشان تعملي اللي تقدري عليه
وعشان توصلي المعنى اللي أنتي عايزاه